Stefan Carpentier
Stefan Carpentier zo skrivagner brezhonek ha gallek, troer ha gourdoner.

Gripi
Krouet en doa Gripi, kelaouenn "moliac'h ha faltazi" e 2002, ha skrivet un toullad danevelloù e-barzh. 

Troet en deus ivez meur a zanevell embannet e Gripi, en o zouez reoù bet skrivet gant Guy de Maupassant (An Horla) pe gant ar skrivagner belgiat Frank Roger.

Danevelloù all
Danevelloù savet gantañ zo bet embannet ivez er c'helaouennoù Al Lanv, Louarnig hag Al Liamm. Meur a bennad-skrid en deus savet ivez evit er c'helaouennoù Al Lanv ha Bremañ.

Ur romant gantañ zo bet embannet gant Keit Vimp Bev, Ar Voul Strink, ha loreet e 2005.

Graet en deus ivez war-dro troidigezh an dastumad danevelloù skiant-faltazi Omegalfa, gant Frank Roger, bet embannet gant Mouladurioù Hor Yezh.

Un nebeud danevelloù savet gantañ e galleg zo bet embannet ivez e-barzh kelaouennoù liesseurt, Lanfeust Mag da skouer.

Oberennoù

Romant
Ar Voul Strink, Keit Vimp Bev, romant, Priz ar Yaouankiz 2005

Barzhonegoù
Pa gavan hir ma amzer, Skrid, barzhonegoù, 2014

Troidigezhioù
Omegalfa, gant Frank Roger, Mouladurioù Hor Yezh, berrdanevelloù, 2005
Vodou zo amañ, gant Valériane Duvivier, Ar Gripi, BT, 2015
Pepper & Carrot, gant David Revoy, Ar Gripi, BT, 2016

Liammoù diavaez
stefancarpentier.bzh
E bennadoù e-barzh Al Liamm

lennegezh vrezhonek
Lennegezh c'hallek
Skrivagnerien vrezhonek
Skrivagnerien c'hallek
Ganedigezhioù 1975
Bodad Treiñ lennegel an OPaB